वकीलों ने एडवोकेट कुलबीर के समर्थन में रखा नो वर्क-डे
भास्कर संवाददाता | होशियारपुर
जालंधरमें पिछले सप्ताह से जौहल अस्पताल के डॉक्टर और वकील के बीच चल रहे विवाद में होशियारपुर की बार एसोसिएशन ने जालंधर के वकील के हक में अपना समर्थन जताते हुए शुक्रवार को पूरा दिन हड़ताल रखी। जिला बार एसोसिएशन के उपप्रधान कर्ण कहोल के नेतृत्व में एडवोकेट्स ने हड़ताल की।
इस दौरान हितेश पुरी, रोहित भूषण, हरिदंर फ्लोरा, सरीन मेहता भी मौजूद थे। उन्होंने बताया कि जालंधर बार एसोसिएशन की कॉल के बाद आज नो वर्क-डे रखा गया। जौहल अस्पताल में 22 फरवरी को एडवोकेट कुलबीर सिंह मिन्हास और जौहल अस्पताल के डॉ. बीएस जौहल के बीच विवाद हुआ था जो गरमाता जा रहा है। जालंधर जिला बार एसोसिएशन के प्रधान बलदेव प्रकाश रल्ल के नेतृत्व में वकीलों ने सीपी दफ्तर के बाहर प्रदर्शन भी किया था। वकीलों की मांग है कि डॉ. जौहल पर स्नेचिंग का केस दर्ज कर उन्हें अरेस्ट कर एडवोकेट मिन्हास पर दर्ज क्रॉस केस रद्द किया जाए। इसी मामले को लेकर आज होशियारपुर जिला बार एसोसिएशन के पदाधिकारियों और एडवोकेट्स ने कामकाज ठप रखा।
एडवोकेट कुलबीर के समर्थन में होशियारपुर के वकीलों ने काम बंद रखा।
hin_Deva bho_Deva hin_Deva hin_Deva bho_Deva